McDonalds-promosie maak klant die josie in | Maroela Media
ŉ Gratis roomys wat by ŉ McDonalds-restaurant “gewen” is, het eerder ŉ suur smaak in ŉ klant se mond gelaat.
Judy-Marie Steenkamp van Pretoria het aan Maroela Media gesê sy en haar gesin was Maandag by die McDonalds-restaurant in Waterkloofrif toe haar seun ŉ gratis roomys met hul nuwe Mzansi Millions-promosie gewen het. McDonalds Suid-Afrika het Maandag dié advertensieveldtog landswyd bekendgestel.
Toe die seun egter die roomys wou eis, het die personeel glo steeks geraak en nie geweet hoe om die situasie te hanteer nie. Die bestuurder se hulp is ingeroep, wat ook nie geweet het hoe die kompetisie werk nie, en het vir Steenkamp gesê hulle kan die prys eers ná 24 uur eis. Dit strook egter nie met die kompetisie se bepalings en voorwaardes nie. Steenkamp het tevergeefs die bestuurder van hul eie veldtog probeer touwys maak en is uiteindelik daar weg, sonder die roomys.
“Die voorval het my ontstel, hoe kan ŉ bestuurder nie weet hoe hul eie promosies werk nie? Dit was om soos met ŉ muur te praat,” het sy gesê.
Maroela Media het die voorval onder Sechaba Motsieloa, McDonalds Suid-Afrika se direkteur van korporatiewe sake, se aandag gebring. Motsieloa het gesê dit is ŉ jammerte dat die voorval gebeur het en ŉ klant daardeur ontstel is. “Ons het pas dié veldtog bekendgestel en soms is daar groeipyne met nuwe kompetisies. Ons het egter die probleem aangespreek. Ons het die betrokke tak tesame met ander takke weer ingelig oor hoe die nuwe kompetisie werk, om te verhoed dat dit nie weer gebeur nie,” het Motsieloa gesê.
Hy het onderneem om Steenkamp persoonlik te bel en om verskoning te vra.
SA Radio-omroeper in Amerika weens afval beboet
Blacksmith · 7 jare gelede
One’s you go black, you never go back….
Blacksmith jy slaan daai spyker op sy kop. Ek koop nie daar nie want ek wil nie nog ‘n trogvark ryker maak nie.
Boskind29 · 7 jare gelede
Blacksmith, dalk moet jy eers leer spel voordat jy sulke onsin kwytraak. ONCE.
Pierre · 7 jare gelede
Ag shame, gee my Judy-Marie Steenkamp se nommer dan transfer ek vir haar nou R5 om tog net daai roomys te kan bekostig nadat die gesin seker platsak is na die 4 mega meals, upsized!
Regtig!? is dit waarmee ons onself ophou?